text: Цвета Караянчева: Проблемите в Европа трябва да се решават със смело политическо лидерство - Телевизия Европа
  Цвета Караянчева: Проблемите в Европа трябва...
  Цвета Караянчева: Проблемите в Европа трябва да се решават със смело политическо лидерство
  Председателят на Народното събрание Цвета Караянчева се срещна с представители на Асоциацията на бившите членове на Европейския парламент. Тя ги приветства в пленарната зала – мястото, където се решават основни въпроси за бъдещето на страната.
  "Тези проблеми трябва да се решават със сериозно лидерство и смело политическо лидерство".
  Заради разгорещените дебати, които се водят в пленарната зала, Караянчева сравни работата на политиците с нестинарството. Тя представи и един от основните приоритети на българското европредседателство – Западните Балкани.
  "Свързаност и инфраструктира, за да може колкото се може по-бързо да ги приобщим, защото там трябва да има спокойствие, а това спокойствие ще доведе до спокойствие на цяла Европа".
  Разбираме, че сме в България в много специален момент – председателството на Съвета на Европейския съюз, каза Бригит Лангенхаген от Асоциацията на бившите членове на Европейския парламент. Тя подчерта, че в наши дни има високи очаквания към Европа като цяло – да се справи с предизвикателствата на глобализацията и да гарантира сигурността на гражданите си.
  Бригит Лангенхаген – Асоциацията на бившите членове на ЕП:
  "Не може да кажем просто, че искаме различна Европа, трябва ясно да подчертаем кое искаме да променим и кое да запазим, какво да постигнем, въз основа на граденото в Европейския съюз през последните 60 години".
  Председателят на Народното събрание Цвета Караянчева връчи почетен плакет на Асоциацията на бившите членове на Европейския парламент… и им показа как се удря парламентарния звънец.
  По-късно бившите европарламентаристи се срещнаха и с председателите на българските парламентарни комисии по външна политика и европейски въпроси.